《和正仲赋重修篆畦亭馆韵》
宋代·舒岳祥

亭馆成来三十年，主人头白与扶颠。已诛荐莽开瓜圃，更剪茭芦浚藕田。

竹下鸣琴长忆鹤，花边酿酒拟留仙。今知烦恼都无用，脩短随缘一任天。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。